 Walimu wawili wa Shule ya Msingi Kibeta iliyopo katika Manispaa ya Bukoba wamefikishwa katika Mahakama ya Hakimu Mkazi leo Jumatatu na kushtakiwa kwa tuhuma za mauaji ya mwanafunzi wa darasa la tano.Wawili hao wametambulika kwa majina ya Respicius Patrick Mtazangira (50) and Elieth Gerald (46). Mwendesha mashtaka Chema Maswi amedai mbele ya Hakimu Mkazi, Paul Kapokolo kwamba walimu hao ambao walimu katika Shule ya Kibeta walimuua mwanafunzi Sperius Eladius (13) ambaye alikuwa anasoma darasa la tano.Ameendelea kudai mbele ya Hakimu kuwa, walimu hao walitenda kosa hilo mnamo Agosti 27, mwaka huu. Hata hivyo, askari walipata kazi ya ziada kudhibiti umati uliofika mahakamani kuwaona watuhumiwa wa mauaji hayo. Kesi hiyo imeahirishwa hadi September 19, mwaka huu na watuhumiwa hao wamerudishwa rumande.